Here ร้านนี้ขายอาหารประเภทราดหน้าและผัดซีอิ๊ว จุดเด่นคือใส่กากหมู เมื่อก่อนขายเฉพาะกลางวัน ตอนนี้ขยายเวลามาขายตอนเย็นด้วยแต่ช่วงบ่ายพักนะครับและเค้าบอกว่าทางร้านไม่มีผงชูรสนะครับ 

ร้านอยู่ในซอยเอกมัย8 ข้างbig c เอกมัย หาไม่ยากครับ เดินเข้ามาสุดซอยอยู่ด้านขวามือ เป็นบ้านเลยครับ ขายพวก Retro Furniture ตอนกลางคืนก็เป็นร้านนั่งดริ้งค์ชื่อ Terrace 89

เมนูที่ลอง

-ราดหน้าเส้นหมี่ใส่ไข่ 65บาท เค้าใช้เส้นหมี่มาผัดทอดกับไข่เลยครับ กรอบนอก นุ่มใน โรยมาด้วย กากหมูกรอบๆ ผักคะน้าเขียวสด อร่อยทั้งเส้นและน้ำ เค้าทำแบบโบราณคือใส่เต้าเจี้ยวด้วย แต่ให้ดีบอกคนผัดให้ลดความเค็มลงจะเยี่ยมมาก หมูนุ่มครับ 

-เส้นใหญ่ผัดซีอิ๊ว 65บาท เส้นใหญ่ที่นี่เลือกมาได้ดีจริงๆครับ เหนียวนุ่มและบาง ไม่หนาเหมือนบางร้าน ผัดอร่อยครับ ผ่านเลย โรยกากหมูเหมือนกัน แต่ก็ออกเค็มอีก
 

ร้านนี้แนะนำมาครับแต่ต้องบอกให้ลดเค็ม ราคาออกแพงกว่าร้านทั่วๆไปซักหน่อยครับ